Απόφαση της Επιτροπής

της 22ας Μαΐου 2002

για την αποδοχή και την ανάκληση των αναλήψεων υποχρεώσεων στο πλαίσιο της διαδικασίας αντιντάμπινγκ όσον αφορά τις εισαγωγές απλών παλετών από ξύλο καταγωγής Δημοκρατίας της Πολωνίας

[κοινοποιηθείσα υπό τον αριθμό Ε(2002) 1911]

(2002/380/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας(1), όπως τροποποιήθηκε τελευταία από τον κανονισμό (ΕΚ) αριθ. 2238/2000(2) και ιδίως το άρθρο 8,

τον κανονισμό (ΕΚ) αριθ. 2334/97 του Συμβουλίου, της 24ης Νοεμβρίου 1997, για την επιβολή οριστικού δασμού αντιντάμπινγκ για ορισμένες εισαγωγές απλών παλετών από ξύλο καταγωγής Δημοκρατίας της Πολωνίας(3) όπως τροποποιήθηκε τελευταία από τον κανονισμό (ΕΚ) αριθ. 1678/2001(4), και ιδίως το άρθρο 4 παράγραφος 1 και 2,

Κατόπιν διαβουλεύσεων με τη συμβουλευτική επιτροπή,

Εκτιμώντας τα ακόλουθα:

Α. ΠΡΟΗΓΟΥΜΕΝΗ ΔΙΑΔΙΚΑΣΙΑ

(1) Η Επιτροπή, με τον κανονισμό (ΕΚ) αριθ. 1023/97(5) (εφεξής "ο προσωρινός κανονισμός") επέβαλε προσωρινούς δασμούς αντιντάμπινγκ σε ορισμένες εισαγωγές απλών παλετών από ξύλο που υπάγονται στον κωδικό ΣΟ ex 4415 20 20, καταγωγής Δημοκρατίας της Πολωνίας, και αποδέχθηκε τις αναλήψεις υποχρεώσεων που πρότειναν ορισμένοι παραγωγοί-εξαγωγείς. Οι εν λόγω αναλήψεις υποχρεώσεων αφορούσαν μόνον ένα τύπο παλετών, ήτοι τις παλέτες EUR.

(2) Δεδομένου ότι κατά την έρευνα είχε χρησιμοποιηθεί η δειγματοληπτική μέθοδος, δεν έγιναν αποδεκτές οι αιτήσεις για επανεξέταση βάσει του άρθρου 11 παράγραφος 4 του κανονισμού (ΕΚ) αριθ. 384/96. Εντούτοις, για να εξασφαλιστεί ίση μεταχείριση μεταξύ των νέων εξαγωγέων και των συνεργαζόμενων εταιρειών που δεν συμπεριελήφθησαν στο δείγμα κατά την αρχική έρευνα, ο προσωρινός κανονισμός τροποποιήθηκε. Το άρθρο 2 του κανονισμού (ΕΚ) αριθ. 1632/97 της Επιτροπής(6) ορίζει ότι οι αναλήψεις υποχρεώσεων νέων πολωνών παραγωγών-εξαγωγέων θα μπορούν να γίνονται αποδεκτές όσον αφορά τις εξαγωγές παλετών τύπου EUR, υπό την προϋπόθεση ότι πληρούν τα καθορισθέντα κριτήρια. Αυτό επιβεβαιώθηκε με το άρθρο 4 του κανονισμού (ΕΚ) αριθ. 2334/97, με τον οποίο επιβλήθηκε οριστικός δασμός αντιντάμπινγκ σε ορισμένες εισαγωγές απλών παλετών από ξύλο καταγωγής Δημοκρατίας της Πολωνίας.

Β. ΑΙΤΗΣΗ ΓΙΑ ΑΝΑΛΗΨΗ ΥΠΟΧΡΕΩΣΗΣ

(3) Μετά τη θέσπιση του κανονισμού (ΕΚ) αριθ. 2334/97, ο πολωνός παραγωγός-εξαγωγέας P.P.H. "Astra" Sp.zo.o., Nawojowa ζήτησε να εφαρμοστεί σε αυτόν το άρθρο 4 παράγραφος 2 του κανονισμού (ΕΚ) αριθ. 2334/97 και πρότεινε ανάληψη υποχρέωσης όσον αφορά τις παλέτες EUR. Η ανάληψη υποχρέωσης ως προς τις τιμές που προτάθηκε θεωρήθηκε αποδεκτή δεδομένου ότι εξαλείφει το διαπιστωθέν ζημιογόνο ντάμπινγκ και πληροί τα κριτήρια του άρθρου 4 παράγραφος 2.

Γ. ΑΝΑΚΛΗΣΗ ΤΗΣ ΑΝΑΛΗΨΗΣ ΥΠΟΧΡΕΩΣΗΣ

(4) Οι ακόλουθοι έξι πολωνοί παραγωγοί-εξαγωγείς, για τους οποίους η Επιτροπή απεδέχθη αναλήψεις υποχρεώσεων, παραβίασαν την ανάληψη υποχρέωσης επειδή δεν τήρησαν την ελάχιστη τιμή πώλησης που καθορίστηκε στην ανάληψη υποχρέωσης.

- P.W. "Intur-kfs" Sp.zo.o., Inowroclaw (πρόσθετος κωδικός Taric 8662 ),

- Z.P.H.U. "Miroslaw Przybylek", Klonowa (πρόσθετος κωδικός Taric 8574 ),

- Import-Export "Elko" Sp.zo.o., Kalisz (πρόσθετος κωδικός Taric 8532 ),

- "Drewpal" sp.j., Blizanow (πρόσθετος κωδικός Taric 8534 ),

- "D& M& D" Sp.zo.o., Blizanow (πρόσθετος κωδικός Taric 8566 ),

- "CMC" Sp.zo.o., Andrychow, Inwald (πρόσθετος κωδικός Taric 8528 ).

(5) Προκειμένου σταματήσει η CMC Sp.zo.o.-Andrychow να επωφελείται από την απαλλαγή από τους δασμούς αντιντάμπινγκ απλά με τη διοχέτευση των εξαγωγών της μέσω της συνδεδεμένης με αυτήν εταιρείας, της P.P.H.U. "Zbigniew Marek", Andrychow (πρόσθετος κωδικός Taric A113), θεωρείται σκόπιμο να ανακληθεί η ανάληψη υποχρέωσης του εν λόγω παραγωγού-εξαγωγέα και να επιβληθούν οριστικοί δασμοί αντιντάμπινγκ.

(6) Κατά συνέπεια, η Επιτροπή ενημέρωσε τις εν λόγω εταιρείες ότι προτίθεται να αφαιρέσει την επωνυμία τους από τον κατάλογο εταιρειών των οποίων οι αναλήψεις υποχρεώσεων έχουν γίνει αποδεκτές και να επιβάλει δασμούς αντιντάμπινγκ. Μία από τις εταιρείες αυτές δεν εξέφρασε αντιρρήσεις για αυτήν την ενέργεια. Οι λοιπές εταιρείες διατύπωσαν σχόλια σχετικά με τις παραβιάσεις που ανέφερε η Επιτροπή και όσες το ζήτησαν έγιναν δεκτές σε ακρόαση. Ωστόσο, κανείς από τους εν λόγω παραγωγούς-εξαγωγείς δεν προέβαλε επιχειρήματα που να θέτουν σε αμφισβήτηση το συμπέρασμα περί παραβιάσεως των αναλήψεων υποχρεώσεων.

Δ. ΕΤΑΙΡΕΙΕΣ ΠΟΥ ΕΧΟΥΝ ΔΕΣΜΕΥΘΕΙ ΜΕ ΑΝΑΛΗΨΗ ΥΠΟΧΡΕΩΣΗΣ

(7) Για λόγους σαφήνειας, όλες οι εταιρείες που υπόκεινται σε ανάληψη υποχρέωσης απαριθμούνται στο παράρτημα της παρούσας απόφασης,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Οι αναλήψεις υποχρεώσεων για τις παλέτες EUR που πρότεινε η P.P.H. "Astra" Sp.zo.o., Nawojowa στο πλαίσιο της διαδικασίας αντιντάμπινγκ όσον αφορά τις εισαγωγές απλών παλετών από ξύλο καταγωγής Πολωνίας που υπάγονται στον κωδικό ΣΟ ex 4415 20 20, γίνονται αποδεκτές.

Άρθρο 2

Η αποδοχή των αναλήψεων υποχρεώσεων που πρότειναν οι ακόλουθες εταιρείες:

- P.W. "Intur-kfs" Sp.zo.o., Inowroclaw (πρόσθετος κωδικός Taric 8662 ),

- Z.P.H.U. "Miroslaw Przybylek", Klonowa (πρόσθετος κωδικός Taric 8574 ),

- Import-Export "Elko" Sp.zo.o., Kalisz (πρόσθετος κωδικός Taric 8532 ),

- "Drewpal" sp.j., Blizanow (πρόσθετος κωδικός Taric 8534 ),

- "D& M& D" Sp.zo.o., Blizanow (πρόσθετος κωδικός Taric 8566 ),

- "CMC" Sp.zo.o., Andrychow, Inwald (πρόσθετος κωδικός Taric 8528 ),

- P.P.H.U. "Zbigniew Marek", Andrychow (πρόσθετος κωδικός Taric A113),

για την εξαγωγή παλετών EUR στο πλαίσιο της διαδικασίας αντιντάμπινγκ όσον αφορά τις εισαγωγές απλών παλετών από ξύλο καταγωγής Δημοκρατίας της Πολωνίας που υπάγονται στον κωδικό ΣΟ ex 4415 20 20, ανακαλείται.

Άρθρο 3

Η παρούσα απόφαση αρχίζει να ισχύει την επομένη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 22 Μαΐου 2002.

Για την Επιτροπή

Pascal Lamy

Μέλος της Επιτροπής

(1) ΕΕ L 56 της 6.3.1996, σ. 1.

(2) ΕΕ L 257 της 11.10.2000, σ. 2.

(3) ΕΕ L 324 της 27.11.1997, σ. 1.

(4) ΕΕ L 227 της 23.8.2001, σ. 22.

(5) ΕΕ L 150 της 7.6.1997, σ. 4.

(6) ΕΕ L 225 της 15.8.1997, σ. 11.

ΠΑΡΑΡΤΗΜΑ

>ΘΕΣΗ ΠΙΝΑΚΑ>